CELEX: 32011D0838
Language: lv
Date: 2011-12-13 00:00:00
Title: 2011/838/ES: Komisijas Īstenošanas lēmums ( 2011. gada 13. decembris ), ar ko groza Lēmumu 2008/855/EK attiecībā uz termiņu, kurā piemērojami dzīvnieku veselības kontroles pasākumi saistībā ar klasisko cūku mēri dažās dalībvalstīs (izziņots ar dokumenta numuru C(2011) 9128)  Dokuments attiecas uz EEZ

15.12.2011   
            
            
               LV
            
            
               Eiropas Savienības Oficiālais Vēstnesis
            
            
               L 332/13
            
         KOMISIJAS ĪSTENOŠANAS LĒMUMS
   (2011. gada 13. decembris),
   ar ko groza Lēmumu 2008/855/EK attiecībā uz termiņu, kurā piemērojami dzīvnieku veselības kontroles pasākumi saistībā ar klasisko cūku mēri dažās dalībvalstīs
   (izziņots ar dokumenta numuru C(2011) 9128)
   (Dokuments attiecas uz EEZ)
   (2011/838/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu, (1) un jo īpaši tās 9. panta 4. punktu,
   ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu, (2) un jo īpaši tās 10. panta 4. punktu,
   tā kā:
   
               (1)
            
            
               Komisijas 2008. gada 3. novembra Lēmumā 2008/855/EK par dzīvnieku veselības kontroles pasākumiem saistībā ar klasisko cūku mēri dažās dalībvalstīs (3) ir noteikti konkrēti kontroles pasākumi, kas piemērojami saistībā ar klasisko cūku mēri dalībvalstīs vai to reģionos, kuri iekļauti minētā lēmuma pielikumā.
            
         
               (2)
            
            
               Lēmums 2008/855/EK ir jāpiemēro līdz 2011. gada 31. decembrim. Ņemot vērā slimības situāciju, jo īpaši attiecībā uz mežacūkām atsevišķos apgabalos Bulgārijā, Vācijā, Ungārijā un Rumānijā, minētā lēmuma piemērošanas termiņu ir lietderīgi pagarināt līdz 2013. gada 31. decembrim.
            
         
               (3)
            
            
               Tāpēc būtu attiecīgi jāgroza Lēmums 2008/855/EK.
            
         
               (4)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2008/855/EK 15. pantā datumu “2011. gada 31. decembrim” aizstāj ar datumu “2013. gada 31. decembrim”.
   2. pants
   Šis lēmums ir adresēts dalībvalstīm.
   
      Briselē, 2011. gada 13. decembrī
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 395, 30.12.1989., 13. lpp.
   
      (2)  OV L 224, 18.8.1990., 29. lpp.
   
      (3)  OV L 302, 13.11.2008., 19. lpp.